Oprindelig skulle der have været 500 deltagere - deriblandt Dronning Margrethe. Men coronaen lurede allerede inden søndag i krogene - for Thomas Reinholdt Rasmussen havde været i nærkontakt med en coronasmittet, hvorfor det nærmest frem til 11. time var uvist i hvilket format, bispevielsen kunne foregå. Dronningen meldte afbud Hovedpersonen selv, biskop Thomas Reinholdt Rasmussen, kunne dog fremvise flere negative tests. Og man valgte at gennemføre bispevielsen - dog i en mindre udgave end først planlagt. Det vil sige med et begrænset antal gæster - og uden Dronning Margrethe og kirkeministeren, ligesom der heller ikke var hverken reception eller spisning i forbindelse med indsættelsen af biskop nummer 59 i rækken over Aalborg Stift. Nu viser det sig at, at mindst otte ud af de 82 deltagere er testet positive for covid-19 efter at have deltaget i bispevielsen i Budollfi Kirke i Aalborg i søndags. - Smitten i samfundet er høj Biskoppen er én af de otte deltagere, som nu er testet positive for covid-19, og han er ked af situationen. - Jeg er selvfølgelig virkelig ærgerlig over, at syv deltagere inklusiv mig selv muligvis er blevet smittet med covid-19 til bispevielsen. Det er en træls besked at skulle melde ud, men samtidig er det også et udtryk for, at smitten i samfundet generelt er meget høj, siger biskoppen. Alle inviterede deltagere i bispevielsen er underrettet om smittetilfældene.
Mindst otte ud af 82 deltagere er testet positive for covid-19 efter at have deltaget i bispevielsen i Aalborg i søndags.